จงเสนอไอเดีย NIKEiD หรือชื่อแบรนด์ย่อยของ NIKE ที่มีจุดเด่นอย่างไร
NIKEiD หรือชื่อแบรนด์ย่อยของ NIKE ที่มีจุดเด่นเรื่องการนำรองเท้ารุ่นต่างๆ ของบริษัท มาให้ผู้สนใจสามารถออกแบบรูปลักษณ์ได้เอง ตั้งแต่สี, ลวดลาย หรือการสกรีนชื่อตัวเองลงไปบนรองเท้า แต่ก่อนหน้านี้การออกแบบทั้งหมดจะต้องทำผ่านหน้าจอคอมพิวเตอร์ หรือ Smartphone เท่านั้น ทำให้บางทีสี หรือรูปแบบอาจไม่สมจริง ทำให้เวลาสั่งสินค้าไปแล้วของมาส่งก็คงมีไม่ถูกใจกันบ้าง แต่คราวนี้ปัญหาดังกล่าวจะหมดไป เมื่อ NIKE ร่วมมือกับบริษัท SmartPixles เพื่อนำเทคโนโลยี AR (Augmented Reality) มายกระดับการขาย NIKEiD

โดยทั้งสองบริษัทร่วมกันสร้างแท่นพิเศษ ที่ติดตั้ง Tablet พร้อมซอฟต์แวร์ออกแบบ NIKEiD และอุปกรณ์ฉายภาพ Hologram เพื่อให้ผู้สนใจสั่งซื้อ NIKEiD สามารถนำรุ่นรองเท้าสีขาวที่ตัวเองชอบ (ตอนนี้มีแค่รุ่น AirMax, LunarEpic Low และ Cortez) ไปวางไว้บนแท่น จากนั้นตัวแท่นก็จะยิงภาพลงบนรองเท้าทันที โดยผู้สนใจสามารถสั่งการบน Tablet ได้ว่าต้องการสีไหน ลวดลายแบบใด เพื่อจำลองสิ่งที่ต้องการออกมาก่อนที่จะตัดสินใจซื้อ เรียกได้ว่าเป็นอีกครั้งที่ปฏิวัติวงการค้าปลีกได้ หลังจากก่อนหน้านี้ AR เคยถูกใช้ในธุรกิจเสื้อผ้าในการขายออนไลน์ เพื่อให้ผู้ซื้อรู้ว่าเหมาะสมกับตนเองหรือไม่
อย่างไรก็ตาม สาขาที่ติดตั้งแท่นพิเศษนี้มีเพียงแห่งเดียวในโลกคือ สาขา Champs Elysees กรุงปารีส ประเทศฝรั่งเศส ดังนั้นคนที่อยู่เมืองอื่นๆ ก็คงต้องรอซักพัก โดยเฉพาะกับประเทศไทยที่ยังต้องสั่งซื้อผ่านช่องทางออนไลน์ และรอสินค้าส่งมาจากฮ่องกง แต่ถือว่าครั้งนี้ NIKE ได้นำเทรนด์การใช้ AR ในการทำตลาดไปอีกขั้นหนึ่ง และเทคโนโลยีนี้น่าจะกระจายไปยังสาขาต่างๆ ทั่วโลกอย่างรวดเร็ว เพราะช่วยให้ผู้บริโภคสนใจตัวรองเท้ากีฬามากขึ้นแน่นอน และหลังจากนั้นยอดขายก็จะเพิ่มขึ้น ถือเป็นการลงทุนด้านเทคโนโลยีที่คุ้มค่าอีกครั้ง